## Pravilnik o obračunu i plaćanju naknade za korištenje voda

### NN 29/2001 (4.4.2001.), Pravilnik o obračunu i plaćanju naknade za korištenje voda

# DRŽAVNA UPRAVA ZA VODE

513

Na teme­lju članka 44. Zakona o financira­nju vodnog gospodarstva
(»Narodne novine«, broj 107/95, 19/96 i 88/98), ravnate­lj Državne uprave za
vode donosi

## PRAVILNIK

### O OBRAČUNU I PLAĆANJU NAKNADE ZA KORIŠTENJE VODA

I. OPĆE ODREDBE

Članak 1.

Ovim se Pravilnikom propisuje način određiva­nja naknade za korište­nje
voda (u da­lj­njem tekstu naknada), pojedinačno utvrđi­va­nje iznosa naknade,
način i rokovi plaća­nja, obveza vođenja očevidnika naknade, te provođe­nje
nadzora nad obračunom i plaća­njem naknade.

Članak 2.

Naknadu plaćaju pravne i fizičke osobe (u da­lj­njem tekstu obveznici)
koje:

1. koriste vodu isporučenu putem vode vodoopskrbnog sustava (potrošači),

2. zahvaćaju i crpe vodu putem vlastitog uređaja i koriste je kao sirovinu
za tehnološke namjene,

3. zahvaćaju i crpe vodu putem vlastitog uređaja i koriste je za hlađe­nje
strojeva,

4. zahvaćaju i crpe putem vlastitog uređaja
mineralne i termalne vode, osim mineralnih i geotermalnih voda iz kojih se mogu
pridobivati mineralne sirovine ili koristiti akumulirana toplina u energetske
svrhe,

5. zahvaćaju ili
crpe vodu putem vlastitog uređaja i koriste je za uzgoj riba,

6. koriste vodu za
navod­njava­nje u melioracijskom sustavu, ako je moguće pojedinačno mjere­nje
količina zahvaćene, isporu­čene odnosno korištene vode,

7. koriste vodnu
snagu za proizvod­nju električne energije,

8. koriste vodnu
snagu za pogon ostalih postroje­nja.

2. NAČIN
ODREĐIVANJA NAKNADE

Članak 1.

Naknada koju plaćaju obveznici iz članka 2. točka 1., 2. i 3. i 4. ovog
Pravilnika određuje se prema izrazu:

N = N0xV1

u kojem su:

N = ukupni iznos naknade

N0 = visina naknade
za korište­nje voda prema vrsti vode (Odluka o visini naknade za korište­nje
voda »Narodne novine«, broj 62/00)

V1 = količina korištene
vode u mł za obračunsko razdob­lje.

Naknada koju
plaćaju obveznici iz članka 2. točke 5. Pravilnika određuje se prema izrazu:

N = N0×V2×kr

u kojem su:

N = ukupni iznos
naknade

N0 = visina naknade za
korište­nje voda prema vrsti vode (prema Odluci)

V2 = količina korištene vode
izražena kroz obujam bazena, ribogojilišta u m3

kr = korekcijski
koeficijent godiš­nje­g poveća­nja ukupnog iznosa naknade, koji iznosi:

– 2001. godine
0,01

– 2002. godinu 0,02

– 2003. godinu
0,03

– 2004. godinu
0,04

– 2005. i da­lj­nje
godine 0,05.

Naknada koju
plaćaju obveznici iz članka 2. točke 6. ovog Pravilnika određuje se prema
izrazu:

N = N1×V3×k2

u kojem su:

N = ukupni iznos
naknade

N1 = visina naknade
– tarifa (prema propisu iz članka 12. stavka 2. Zakona o financira­nju vodnog
gospodarstva, u da­lj­njem tekstu Odluka županijske skupštine).

V3 = ukupna količina
korištene vode u mł u obračunskom razdob­lju,

k2 = korekcijski
koeficijent izgrađenosti koji određuje županijska skupština na prijedlog
»Hrvatskih voda«.

Obveznici koji
koriste vodu za navod­njava­nje u melioracijskom sustavu za koje nije moguće
pojedinačno mjere­nje korištene vode, plaćaju povećani iznos slivne vodne
naknade na teme­lju rješe­nja »Hrvatskih voda«.

Povećani iznos slivne vodne
naknade iz stavka 4. ovog članka određuje županijska skupština pripadajuće­g
slivnog pod­ručja na prijedlog »Hrvatskih voda«.

Naknada koju plaćaju obveznici iz članka 2. točke 7. ovog Pravilnika
određuje se prema izrazu:

N = N2×E

u kojem je:

N = ukupni iznos naknade,

E = količina proizvedene
električne energije u kWh u obračunskom razdob­lju na pragu svih hidroelektrana
obveznika.

N2 = visina naknade
za jedan kWh prema Odluci.

Naknada koju plaćaju
obveznici iz članka 2. točke 8. ovog Pravilnika određuje se prema izrazu:

N = N3×S

u kojem je:

N = ukupni iznos naknade

N3 = visina naknade
za 1 kW tarifa (prema Odluci)

S = ukupna snaga postroje­nja
u kW.

Članak 4.

Vrstu vode utvrđuju »Hrvatske
vode« prema mjestu ­njenog zahvaća­nja.

Vrsta vode se utvrđuje na
teme­lju sustavnog ispitiva­nja kvalitete vode u skladu s propisima iz članka
71. i 77. Zakona o vodama (»Narodne novine« br. 107/95).

Za obveznike koji zahvaćaju
vodu s više mjesta, vrsta vode se određuje prema kakvoći vode pretežnog dijela
zahvaćene vode.

Članak 5.

Količina korištene vode
utvrđuje se:

1. za obveznike iz članka 2.
točke 1. ovog Pravilnika – prema ukupnoj količini isporučene vode,

2. za obveznike iz članka 2.
točke 2. ovog Pravilnika – prema ukupnoj količini zahvaćene vode,

3. za obveznike iz članka 2.
točke 3. ovog Pravilnika – prema ukupnoj količini vode koja se gubi u postupku
hlađe­nja (razlika zahvaćene i nakon postupka ispuštene vode),

4. za obveznike iz članka 2.
točke 4. ovog Pravilnika – prema ukupnoj količini zahvaćene vode,

5. za obveznike iz članka 2.
točke 5. ovog Pravilnika – prema ukupnoj količini jednokratne zapu­njenosti
svih bazena toplovodnog ribogojilišta, odnosno prema ukupnoj količini
300-kratne zapu­njenosti svih bazena ili kaveza hladnovodnog ribogojilišta.

6. za obveznike iz članka 2.
točke 6. ovog Pravilnika – prema ukupnoj količini zahvaćene vode.

Količina proizvedene
električne energije za obveznike iz članka 2. točke 7. ovog Pravilnika utvrđuju
se – prema ukupnoj evidentiranoj proizvod­nji električne energije na pragu svih
hidroelektrana obveznika.

Snaga postroje­nja za
obveznike iz članka 2. točke 8. ovog Pravilnika utvrđuje se prema deklariranoj
snazi opreme postroje­nja i vremena rada ili, u slučaju nepostoja­nja
navedenog, obračunu ovlaštenog zaposlenika »Hrvatskih voda«.

Članak 6.

Obveznici iz članka 5. stavka
1. točke 3. i 5. ovog Pravilnika, pored podataka iz Pravilnika o očevidniku
zahvaćenih i crp­ljenih količina vode (NN br. 57/96), dužni su voditi i to oni
iz:

– točke 3. podatke o količini
vode u m3 ispuštene nakon postupka hlađe­nja i dostav­ljati ih
»Hrvatskim vodama« do 31. siječ­nja za prethodnu godinu i

– točke 5. podatke o obujmu do ukupne zapu­njenosti
ribogojilišta u m3 i dostav­ljati ih »Hrvatskim vodama« jednom godiš­nje,
do 31. siječ­nja za prethodnu godinu.

Obveznici iz članka 5. stavka 1., osim onih iz
točke 1., dužni su ovlaštenim zaposlenicima »Hrvatskih voda« dopustiti uvid u
očevidnik zahvaćenih i korištenih količina voda, zapu­njenost ribogojilišta i
sta­nje ispravnosti mjernih uređaja količina korištene vode.

Članak 7.

Obveznici iz članka 2. točke 7. ovog
Pravilnika dužni su voditi podatke o proizvod­nji električne energije na pragu
svih hidroelektrana i ostvarenoj ponderiranoj cijeni električne energije, a
obveznici iz točke 8. istog članka podatke o deklariranoj snazi i vremenu rada
postroje­nja.

Podatke iz stavka 1. ovog članka obveznici iz
točke 7. su dužni dostav­ljati »Hrvatskim vodama« jednom mjesečno za prethodni mjesec
i jednom godiš­nje do 31. ožujka za prethodnu godinu, a obveznici iz točke 8.
jednom godiš­nje do 31. siječ­nja za prethodnu godinu.

Članak 8.

Ukoliko obveznici ne omoguće uvid iz članka 6.
stavka 2. ovog Pravilnika ili ne dostav­ljaju podatke i u rokovima propisanim
ovim Pravilnikom i drugim propisima vodnog gospodarstva ili dostave očito
netočne podatke, »Hrvatske vode« će naknadu obračunati na teme­lju podataka
nadzora i/ili najviše dopuštenih količina iz vodopravne dozvole, a za obveznike
iz članka 7. ovog Pravilnika i na teme­lju vlastite stručne prosudbe.

3. POJEDINAČNO UTVRĐIVANJE IZNOSA NAKNADE, NAČIN I ROKOVI PLAĆANJA

Članak 9.

Naknadu obračunavaju »Hrvatske vode«, a
obveznici samostalno i privremeno obračunavaju naknadu, kada je to propisano
ovim Pravilnikom.

Članak 10.

Obveznici plaćaju naknadu na teme­lju rješe­nja
»Hrvatskih voda« osim onih obveznika kojima je ovim Pravilnikom propisano da
naknadu plaćaju samostalno i onih koji naknadu plaćaju na teme­lju mjesečnih
računa.

Članak 11.

Rješe­nje iz članka 10. ovog Pravilnika donosi
se za razdob­lje od jedne kalendarske godine. »Hrvatske vode« mogu donositi
rješe­nje za kraće razdob­lje od jedne kalendarske godine za obveznike:

– koji zahvaćaju i crpe više od 1.000 m3/god.,

– nad kojima je u tijeku obračunskog razdob­lja
otvoren stečajni, likvidacijski ili sanacijski postupak, ili kod kojih su
nastupile druge statusne promjene,

– koji u tijeku
obračunskog razdob­lja steknu, prenesu ili na drugi način izgube pravo
vlasništva, drugo stvarno pravo, pravo zakupa ili posjed na objektu koji služi
za korište­nje vode.

Članak 12.

Obveznici iz
članka 2. točke 1. ovog Pravilnika plaćaju naknadu na teme­lju mjesečnih računa
pravne osobe koja obav­lja vodoopskrbnu djelatnost.

Pravna osoba koja obav­lja vodoopskrbnu
djelatnost dužna je naknadu prikup­ljati i doznačavati je na uplatni račun iz
članka 14. ovog Pravilnika posredstvom prijelaznog računa, zajedničkog toj
pravnoj osobi i »Hrvatskim vodama«.

Iznose naknade iznimno naplaćene gotovinom,
pravna osoba koja obav­lja vodoopskrbnu djelatnost dužna je doznačiti na
uplatni račun iz prethodnog stavka najkasnije do 20 dana u mjesecu za prethodni
mjesec.

Pravna osoba koja obav­lja vodoopskrbnu
djelatnost nije ovlaštena, bez pojedinačnog odobre­nja »Hrvatskih voda«
izvršiti prijeboj naknade, otpust duga, obnovu, cesiju niti dopustiti obvezniku
da treća osoba preuzme dug.

Članak 13.

Obveznici iz članka 2. točke 7. ovog
Pravilnika samostalno obračunavaju i plaćaju naknadu za obračunsko razdob­lje
od:

– kalendarskog mjeseca, prema privremenom
obračunu i

– kalendarske godine, prema konačnom obračunu.

Obveznici privremeno obračunavaju naknadu iz
stavka 1. ovog članka na teme­lju ostvarene ponderirane cijene električne
energije u prethodnoj godini i ukupne količine proizvedene električne energije
u tijeku prethodnog mjeseca, a plaćaju je do kraja tekuće­g mjeseca za
prethodni mjesec.

Obveznici konačno obračunavaju naknadu iz
stavka 1. ovog članka na teme­lju ostvarene ponderirane cijene električne
energije u prethodnoj godini i ukupne količine proizvedene električne energije
u obračunskoj godini, a tako obračunatu naknadu, uma­njenu za iznos uplaćene
naknade iz stavka 2. ovog članka, plaćaju do 15. trav­nja tekuće godine za
prethodnu godinu.

Ukoliko obveznik ne postupi po odredbama
stavka 3. ovog članka, »Hrvatske vode« će do 30. lip­nja tekuće godine donijeti
rješe­nje iz članka 10. ovog Pravilnika za prethodnu godinu na način propisan u
članku 8. ovog Pravilnika.

Članak 14.

Naknada se plaća u roku od 15 dana od primitka
rješe­nja iz članka 10. ovog Pravilnika, osim gdje je ovim Pravilnikom
drugačije propisano.

Naknada se uplaćuje na posebni uplatni račun
»Hrvatskih voda« propisan naredbom ministra financija.

Članak 15.

Plaća­nja razlike, odnosno povrat preplaćenog
iznosa naknade, po konačnom obračunu za obveznike iz članka 2. točke 7. ovog
Pravilnika »Hrvatske vode« obav­ljaju u roku 15 dana nakon uredno podnesenog
zahtjeva obveznika.

Zahtjev za povrat preplaćenog iznosa iz
prethodnog stavka, obveznik postav­lja u roku od 15 dana nakon primitka,
odnosno nakon podnoše­nja konačnog obračuna.

Ukoliko obveznik ne postavi zahtjev iz
prethodnog stavka, iznos preplaćene naknade »Hrvatske vode« uračunavaju u iznos
naknade prvog sljedeće­g obračunskog razdob­lja.

4. OBVEZA VOĐENJA OČEVIDNIKA
NAKNADE, NAČIN PROVOĐENJA NADZORA NAD OBRAČUNOM I PLAĆANJEM NAKNADE

Članak 16.

»Hrvatske vode« su dužne voditi očevidnik naknade prema vodnim
područjima.

Podaci očevidnika naknade su ukupan broj obveznika, ukupan iznos zaduže­nja
i ukupna naplata.

Pravna osoba koja obav­lja vodoopskrbnu
djelatnost dužna je »Hrvatskim vodama« kvartalno dostav­ljati podatke o
količinama vode za obveznike kojima sama obračunava i naplaćuje naknadu.

Članak 17.

Nadzor nad obračunom i plaća­njem naknade obav­ljaju
državni vodopravni inspektori te drugi ovlašteni službenici Državne uprave za
vode.

Nadzor obuhvaća osobito:

– pre­gled obračunskih pokazate­lja,

– pre­gled ispu­nje­nja rokova plaća­nja,

– pre­gled konačnog obračuna i

– provjeru namjenskog korište­nja sredstava
naknade.

Izvješće o izvršenom nadzoru državni
vodopravni inspektor ili drugi ovlašteni službenik dostav­lja ravnate­lju.

5. ZAVRŠNE
ODREDBE

Članak 18.

Izvršno rješe­nje iz članka 41. Zakona o financira­nju vodnog
gospodarstva je izvršno rješe­nje iz članka 10. ovog Pravilnika.

Članak 19.

Danom stupa­nja na snagu ovog Pravilnika
prestaje važiti Pravilnik o obračunu i plaća­nju naknada za korište­nje voda
(»Narodne novine« broj 94/98, 108/98, 48/2000 i 93/2000).

Članak 20.

Ovaj Pravilnik stupa na snagu danom objave u
»Narodnim novinama«.

Klasa: 011-02/01-01/18
Urbroj: 527-1-4/41-01-0001

Zagreb, 23. ožujka 2001.

Ravnate­lj
**Zorislav Balić,** dipl. ing. građ., v. r.

if !supportEmptyParas endif

Pravilnik, NN 29/2001-513